CELEX: 62012CN0285
Language: el
Date: 2012-06-07 00:00:00
Title: Υπόθεση C-285/12: Αίτηση για την έκδοση προδικαστικής αποφάσεως την οποία υπέβαλε το Conseil d'État (Βέλγιο) στις 7 Ιουνίου 2012 — Aboubacar Diakite κατά Commissaire général aux réfugiés et aux apatrides

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/11
            
         Αίτηση για την έκδοση προδικαστικής αποφάσεως την οποία υπέβαλε το Conseil d'État (Βέλγιο) στις 7 Ιουνίου 2012 — Aboubacar Diakite κατά Commissaire général aux réfugiés et aux apatrides
   (Υπόθεση C-285/12)
   2012/C 235/21
   Γλώσσα διαδικασίας: η γαλλική
   
      Αιτούν δικαστήριο
   
   Conseil d'État
   
      Διάδικοι στην υπόθεση της κύριας δίκης
   
   
      Αναιρεσείων: Aboubacar Diakite
   
      Αναιρεσίβλητος: Commissaire général aux réfugiés et aux apatrides
   
      Προδικαστικό ερώτημα
   
   Πρέπει στο άρθρο 15, στοιχείο γ', της οδηγίας 2004/83/ΕΚ του Συμβουλίου, της 29ης Απριλίου 2004, για θέσπιση ελάχιστων απαιτήσεων για την αναγνώριση και το καθεστώς των υπηκόων τρίτων χωρών ή των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους (1), να δοθεί η ερμηνεία ότι η συγκεκριμένη διάταξη προσφέρει προστασία αποκλειστικώς σε περίπτωση «ένοπλης συρράξεως», κατά το περιεχόμενο που δίδει στον εν λόγω όρο το διεθνές ανθρωπιστικό δίκαιο και, ιδίως, το κοινό στις τέσσερις Συμβάσεις της Γενεύης της 12ης Αυγούστου 1949 (ήτοι, αντιστοίχως, στις συμβάσεις περί βελτιώσεως της τύχης των τραυματιών και των ασθενών εις τας εν εκστρατεία ενόπλους δυνάμεις, περί βελτιώσεως της τύχης των τραυματιών, ασθενών και ναυαγών των κατά θάλασσαν ενόπλων δυνάμεων, περί μεταχειρίσεως των αιχμαλώτων πολέμου και περί προστασίας των πολιτών εν καιρώ πολέμου) άρθρο 3;
   Στην περίπτωση κατά την οποία η κατ’ άρθρο 15, στοιχείο γ', της προαναφερθείσας οδηγίας έννοια της ένοπλης συρράξεως πρέπει να ερμηνεύεται αυτοτελώς σε σχέση με το κοινό στις τέσσερις Συμβάσεις της Γενεύης της 12ης Αυγούστου 1949 άρθρο 3, βάσει ποιων κριτηρίων πρέπει να διαγιγνώσκεται η ύπαρξη «εσωτερικής ένοπλης συρράξεως»;
   
      (1)  ΕΕ L 304, σ. 12.